પોતાના ફીલ્ડ વિશે તેઓ કહે છે, ‘મેડિસિનના જુદા-જુદા ડિપાર્ટમેન્ટમાં અમારો ડિપાર્ટમેન્ટ સૌથી વધુ નિરાશાજનક છે, કારણ કે અમારી પાસે દરદી આવે છે ત્યારે તેની કિડની અત્યંત ખરાબ થઈ ચૂકી હોય છે અને અમારી પાસે ઘણી ઓછી શક્યતા રહે છે તેને બચાવવાની. બીજું એ કે અમારી પાસે જે દરદીઓ આવે છે એ દરદી અને તેના પરિવાર સાથે અમે ઓછાંમાં ઓછાં ૩-૪ વર્ષ સુધી સતત જોડાયેલા રહીએ છીએ, જેને લીધે દરદી સાથે એક આત્મીયતા કેળવાય છે અને જો છેલ્લે આ દરદીનું કિડની-ટ્રાન્સપ્લાન્ટ ન થાય તો તે મૃત્યુ પામે છે. આમ સતત અમને દરદી અને તેના પરિવારની પીડા દેખાતી રહે છે. આ બધા અનુભવો પરથી મને લાગે છે કે અમારે વધુ ને વધુ કામ કરવું જોઈએ જેથી લોકોમાં જાગૃતિ ફેલાવવામાં મદદ મળી રહે. હું ઇચ્છીશ કે કિડનીનો ઇલાજ સસ્તો બને જેથી દરદીઓને અમે વધુ ને વધુ મદદરૂપ બની શકીએ.’